proxectonos/corpus_dominio_legal_administrativo_tmp huggingface dataset:
27/06/2014 | Administración LocalMunicipal
Teo
Anuncio de licitación

ANUNCIO Contratación mediante procedemento aberto cun único criterio de valoración (factor prezo), para a adxudicación da obra denominada “ACONDICIONAMENTO DE VIALES NOS TRAMOS DAS RÚAS DE CARBALLO E BIDUEIRO”, financiada pola Deputación Provincial da Coruña a través do Plan provincial de cooperación ás obras e servizos de competencia municipal POS 2014.1. Entidade adxudicadora. Organismo: Concello de Teo. Dependencia: Servizo de Contratación.2. Obxecto do contrato: “ACONDICIONAMENTO DE VIAL EN PEDREIRA”. 3. Orzamento: 52.768,54 €, sen IVE. IVE: 11.081,89 €. Total orzamento (IVE engadido): 63.849,93 €. 4. Prazo de execución: 4 meses.5. Clasificación: non se esixe.6. Garantía provisional: non se esixe.7. Garantía definitiva: 5% do importe de adxudicación do contrato (IVE excluído). 8. Procedemento de adxudicación: procedemento aberto cun único criterio de valoración (factor prezo), de acordo co prego de cláusulas administrativas particulares aprobado por resolución da Alcaldía de data 13 de xuño de 2014.9. Obtención de documentación e información: Concello de Teo. Travesía da Ramallosa, 38, 15883 Teo (A Coruña). Teléfono 981 815 700. Fax 981 809 401.10. Presentación de proposicións. Prazo de de presentación: poderán presentarse proposicións, de 9:00 a 13 horas, no prazo de 26 días naturais, contados a partir do seguinte ó da derradeira publicación do anuncio de licitación no BOP ou no perfil do contratante. Lugar de presentación: Concello de Teo. Rexistro Xeral. Travesía da Ramallosa, 38, 15883 Teo (A Coruña). 11. Apertura de ofertas: na Casa do Concello de Teo. A data de apertura publicarase no perfil do contratante.12. Gastos de anuncios. Os gastos derivados dos anuncios serán por conta do adxudicatario, ata o importe máximo de 500,00 €. Máis información na páxina web do Concello: www.concellodeteo.com Teo, 16 de xuño de 2014. O alcalde acctal., Rafael Sisto Edreira
27/06/2014 | Administración LocalMunicipal
Oroso
Aprobación definitiva do proxecto de urbanización AR-1 P-2 PXOM Oroso

ANUNCIO Por resolución da Alcaldía de data 04/04/2014, aprobouse definitivamente o proxecto de urbanización do polígono 2 da área de reparto núm.1 “Río Carboeiro 1”, asinado polo arquitecto Ángel Monteoliva Díaz, de data outubro de 2013. Oroso, 13 de xuño de 2014. O alcalde Manuel Mirás Franqueira
27/06/2014 | Administración LocalProvincial
Deputación Provincial da Coruña
Área de Servizos Provinciais. Sección de Educación, Cultura e Deportes
R. P. 2014/11799 resolución definitiva da concesión de subvencións correspondentes ao programa FO106: convocatoria do programa de subvencións a concellos e entidades locais para a contratación de persoal técnico-deportivo, durante o ano 2014

Don DIEGO CALVO POUSO, Presidente da Deputación Provincial da Coruña, A Resolución de Presidencia nº 8076 do 8 de maio de 2014 (BOP nº do 21 de maio de 2014) aproba a concesión provisional de subvencións correspondentes ao programa FO106: Convocatoria do programa de subvencións a concellos e entidades locais para a contratación de persoal técnico-deportivo, durante o ano 2014, e concede un prazo de 10 días hábiles para aceptación da subvención e se é o caso presentaren reformulación, cambio de obxecto, alegacións ou emenda de erros. Visto que finalizou o prazo concedido aos interesados pola resolución devandita e vistas as aceptacións da subvención, corrección de erros, reformulacións, emendas, alegacións e probas que os interesados presentaron. Vistos o informe da Sección de Educación, Cultura e Deportes e do Servizo de Fiscalización.1º.- Aprobar a concesión das subvencións correspondentes ao Programa FO106: Convocatoria do programa de subvencións a concellos e entidades locais para a contratación de persoal técnico-deportivo, durante o ano 2014, aos concellos e entidades locais seguintes: Total concedido 450.627,54€ 2º.- Dispor o gasto das subvencións concedidas con cargo á seguinte aplicación orzamentaria: 0612/341A/46201, fase A, referencia nº 22014003920, operación nº 220140010537.3º.- Publicar a presente resolución definitiva no Boletín Oficial da Provincia, co que se entenderá notificada aos interesados, de acordo co establecido no art.59.6. b) da Lei 30/1992, de réxime xurídico das administracións públicas e do procedemento administrativo común. Contra a presente resolución, que pon fin á vía administrativa, pódese interpor alternativamente recurso de reposición potestativo, no prazo dun mes perante o mesmo órgano que ditou o acto, ou recurso contencioso-administrativo, perante o Xulgado do Contencioso Administrativo da Coruña ou daquel no que teña o seu domicilio o recorrente, á súa elección, no prazo de dous meses, a partir do día seguinte a aquel no que teña lugar a notificación. Se se optara por interpor o recurso de reposición potestativo non se poderá interpor recurso contencioso administrativo ata que aquel sexa resolto expresamente ou se produza a súa desestimación por silencio. Todo isto, sen prexuízo de que se exercite calquera outro recurso que se estime pertinente. A Coruña, 23 de xuño de 2014 O PRESIDENTE O SECRETARIO Diego Calvo Pouso José Luis Almau Supervía
27/06/2014 | Administración LocalMunicipal
Neda
Exposición pública da conta xeral 2013

Publicación do dictame da conta xeral 2013 Formulada e rendida a conta xeral do orzamento desta Corporación correspondente ao exercicio 2013 e informada pola Comisión Especial de Contas de data 19 de xuño de 2014, exponse ao público cos documentos que a xustifican, na Intervención desta entidade durante quince días hábiles, contados a partires do seguinte ao da inserción do presente edicto no Boletín Oficial da Provincia, co obxeto de que os interesados podan examinala e formular por escrito os reparos e observacións que estimen oportunas, durante o mencionado prazo de exposición e os oito días seguintes, de conformidade co disposto nos artigos 116 da Lei 7/1985, do 2 de abril, reguladora das bases de réxime local, e 212.3 do texto refundido da Lei reguladora das facendas locais. En Neda, 19 de xuño do 2014. O ALCALDE Asdo.: José Ignacio Cabezón Lorenzo
27/06/2014 | Administración LocalMunicipal
Brión
Exposición pública do expediente de aprobación provisional da Ordenanza reguladora da taxa pola prestación do servizo de inspección relacionado coa medición e control de ruidos e vibracións

O Pleno do Concello en sesión de data 18 de xuño de 2014 aprobou provisionalmente a ordenanza reguladora da taxa pola prestación do servizo de inspección relacionado coa medición e control de ruídos e vibracións en actividades sometidas a licenza de apertura ou á presentación de declaración responsable ou comunicación previa. De conformidade co disposto no art.17 do RDL 2/2004, do 5 de marzo, polo que se aproba o texto refundido da Lei reguladora das facendas locais, exponse ao público o expediente polo prazo de trinta días hábiles mediante anuncios no taboleiro de edictos do concello e no BOP, prazo que comezará a contar desde o día seguinte ao da publicación do anuncio no BOP, dentro dos cales os interesados poderán examinar o expediente e presentar as reclamacións que estimen oportunas. No caso de que non se presenten reclamacións entenderanse definitivamente adoptado o acordo, ata entón provisional, sen necesidade de acordo plenario, debendo facerse publicación íntegra do texto da ordenanza aprobada no BOP para a súa entrada en vigor. Brión, 19 de xuño de 2014 O alcalde José Luis García García
27/06/2014 | Administración LocalMunicipal
Oroso
Aprobación padrón da taxa de vados do exercicio 2014

Pola presente faise saber que por Decreto de Alcaldía de data 13 de xuño de 2014 foi aprobado o Padrón da Taxa por aproveitamento especial do dominio público por entrada de vehículos a traveso da beirarrúa e reservas de vía pública para aparcamento, carga e descarga correspondente ó exercicio 2014. De conformidade co artigo 102.3 da Lei 58/2003, de 17 de decembro, Xeral Tributaria a presente publicación terá o caracter de notificación colectiva, podendo os interesados interpoñer no seu caso os seguintes recursos: O recurso de reposición regulado no artigo 14.2 do TR 2/2004 no prazo de un mes dende a publicación do presente anuncio no Boletín Oficial da Provincia. Contra a resolución do recurso de reposición poderase interpoñer o correspondente recurso contencioso administrativo no prazo de dous meses se a resolución é expresa perante o Xulgado do Contencioso-Administrativo de A Coruña. A recadación do Padrón farase pola Excma. Diputación Provincial de A Coruña no periodo ordinario voluntario sinalado pola mesma, nas oficinas das entidades financeiras colaboradoras e Oficinas de Recadación. En Oroso a 13 de xuño de 2014 O Alcalde-Presidente Manuel Mirás Franqueira
27/06/2014 | Administración LocalMunicipal
Cariño
Aprobacion definitiva modificación créditos, modalidade crédito extraordinario

En cumprimento do artigo 169.1, por remisión do artigo 177.2 do Real Decreto Legislativo 2/2004, do 5 de marzo, polo que se aproba o Texto Refundido da Lei Reguladora das Facendas Locais, ó non presentarse reclamacións durante o prazo de exposición ó público, queda automáticamente elevado a definitivo o acordo plenario de data 30 de maio de 2014, de aprobación do expediente de modificación de créditos do orzamento do ano 2013 prorrogado, de crédito extraordinario; que se fai público resumido por capítulos: Contra o presente acordo, os interesados poderán interpoñer diretamente recurso contencioso-administrativo na forma e nos prazos establecidos nos artigos 25 a 42 da Lei 29/1998, de 13 de xullo, Reguladora da xurisdicción contencioso-administrativa. A presentación do presente recurso non suspenderá por sí soa a efectividade do presente acordo. En Cariño, a 23 de xuño de 2014 A alcaldesa Asdo.: Purificación Seixido Gómez.
27/06/2014 | Administración LocalMunicipal
Mugardos
Padrón do SAF de maio

Anuncio de cobranza do padrón do mes de maio do SAF a través do programa básico e da Lei da dependencia Anuncio de cobranza A resolución da Alcaldía 0571/2014 do 13/06/2014 aprobou os padróns fiscais correspondentes ao mes de abril do exercizo 2014 do servizo de axuda no fogar, a través da prestación básica e da Lei da dependencia. Exposición Os padróns quedarán expostos ao público no Concello durante o prazo de 15 días, a contar dende o día seguintes ao da publicación do presente anuncio no BOP. O presente anuncio ten carácter de notificación colectiva ao abeiro do disposto no artigo 102.3 da Lei 58/2003, xeral tributaria, e artigo 24 do RXR. Recursos Contra a referida liquidación poderá Vde. interpoñer o recurso de reposición ante a propia Alcaldía no prazo de un mes, contado a partir do día seguinte ó da notificación da presente, ó que se refire o art.108 da Lei 7/1985, do 2 de abril, Reguladora das Bases de Réxime Local, tal como preceptúa o artigo 14 da Lei 39/1988, do 28 de decembro, reguladora das Facendas Locais; e contra a resolución expresa do recurso de reposición poderá interpor o contencioso-administrativo ante o Xulgado do Contencioso-Administrativo de Ferrol, no prazo de dous meses, contados dende o día seguinte ó da data de notificación. Asemade se lle instrúe que tamén poderá interpor calquera outro recurso que estime pertinente e exercer as accións que procedan ante a xurisdicción competente. Período de cobro Dous meses, do día 15/06/2014 ata o 15/08/2014. Carga de recibos domiciliados Os recibos correspondentes a esta cobranza que figuren correctamente domiciliados, enviaranse ás respectivas entidades de depósito para que sexan adebedados nas contas dos seus clientes. O que se anuncia e fai público para xeral coñecemento do presente edicto que ten carácter de notificación colectiva, en cumplimento do disposto no artigo 102 da Lei 58/2003, do 17 de decembro, xeral tributaria. Mugardos, 13 de xuño de 2014. O alcalde Xosé Fernández Barcia
27/06/2014 | Administración LocalMunicipal
Boiro
Procedemento sancionador en materia de tráfico. Notificación de resolución a interesado non localizado

Ref.: BPS Esta Alcaldía ditou, o 31 de marzo de 2014, unha resolución, no expediente sancionador por infracción das normas de circulación n.º 1929/13, pola que se lle imponía a D. Maximo Daniel Godja Jianu, con DNI XXXXXXXXX, unha multa por importe de 1.500 euros pola comisión da infracción prevista no artigo 9 bis.1. a) da Lei 18/2009, do 23 de novembro, pola que se modifica o texto articulado da Lei sobre tráfico, circulación de vehículos de motor e seguranza viaria, aprobado por Rdl 339/1990, do 2 de marzo. Ao non poderse realizar a notificación persoal desta resolución, mediante esta cédula, e ao amparo do disposto no artigo 59.5º da Lei 30/1992, de réxime xurídico das administracións públicas e do procedemento administrativo común (LPAC), notifícaselle ao interesado a devandita resolución. Tendo en conta que, en atención ao previsto no artigo 61 da LPAC, o acto non se publica na súa integridade, fáiselle saber ao interesado que o texto íntegro da resolución que se notifica se encontra ao seu dispor no departamento de sancións deste Concello. Contra esta resolución, que pon fin á vía administrativa, o interesado poderá interpoñer un recurso de reposición, con carácter potestativo, ante esta Alcaldía, no prazo dun mes, contado desde o día seguinte ao da súa notificación, de acordo co establecido no artigo 82 LT; ou ben, un recurso contencioso-administrativo ante o Xulgado do Contencioso-Administrativo competente, de acordo cos criterios de competencia territorial fixados no artigo 14 da Lei 29/1998, do 13 de xullo, reguladora da xurisdición contencioso-administrativa, no prazo de dous meses, que se contarán desde a mesma data. A interposición do recurso de reposición non suspenderá a execución do acto impugnado nin a da sanción. No caso de que o recorrente solicite a suspensión da execución, esta entenderase denegada transcorrido o prazo dun mes desde a solicitude sen que se resolvese. O recurso de reposición entenderase desestimado se non recae resolución expresa no prazo dun mes e quedará expedita a vía contencioso-administrativa. Para que conste e lle sirva de notificación ao citado interesado en cumprimento do disposto no artigo 59.5º da citada LPAC, expido e asino esta cédula. Boiro, 17 de xuño de 2014. O alcalde Juan José Dieste Ortigueira
27/06/2014 | Administración LocalMunicipal
Val do Dubra
Anuncio imposición multa coercitiva

Tentada a notificación sobre imposición de multa coercitiva a Vilma Blanco Velo, en representación dos herdeiros de Elisa Velo Puey, no último enderezo coñecido e non sendo posible practicala, de conformidade co disposto no art.59.4 da Lei 30/92, do 26 de novembro, de Réxime Xurídico das Administracións Públicas e do Procedemento Administrativo Común, procédese á súa notificación a través da publicación do presente A Xunta de Goberno Local, na súa sesión de data 15/05/2014, resolveu: Primeiro.- Impoñer unha multa coercitiva por importe de 1.000 euros aos herdeiros de Samuel Nicolas Ahmed Pinelas, representados por Heather Jane Fonalleras Atehortua polo incumprimento reiterado dos requirimentos ditados e notificados á interesada por este órgano en sesións de datas: 27/09/2012, 10/01/2013, 24/04/2013, 28/02/2014 e 12/03/2014. Estas multas serán reiterables ata lograr a execución do ordenado. Segundo.- O importe da multa farase efectivo no prazo establecido no artigo 62.2 da lei 58/2003 de 17 de decembro Xeral Tributaria, mediante ingreso nominativo a favor do Concello de Val do Dubra na conta aberta en calquera das entidades bancarias existentes en Bembibre. Terceiro.- Consonte o disposto no artigo 62.2 da lei 58/2003, Xeral Tributaria, o ingreso do importe da multa deberá realizarse no seguinte prazo: “Se a notificación da liquidación se realiza entre os días 1 e 15 de cada mes, dende a data de recepción da notificación ata o día 20 do mes posterior ou, se este non fora hábil, ata o inmediato hábil seguinte. Se a notificación da liquidación se realiza entre os días 16 e último de cada mes, dende a data de recepción da notificación ata o día 5 do segundo mes posterior ou, se este non fora hábil, ata o inmediato hábil seguinte “. Cuarto.- De non efectuarse o pagamento dentro do prazo establecido procederase sen máis trámite á súa exacción pola vía de constrinximento. Quinto.- Notificar este acordo aos interesados. Val do Dubra, 12 de xuño de 2014 O alcalde Ramón Varela Mariño
27/06/2014 | Administración LocalMunicipal
Teo
Anuncio de licitación

Contratación mediante procedemento aberto cun único criterio de valoración (factor prezo), para a adxudicación da obra denominada “SENDAS 2014. CACHEIRAS, CALO, RECESENDE, REIS, TEXEXE”, financiada pola Deputación Provincial da Coruña a través do Plan Provincial de cooperación ás obras e servizos de competencia municipal POS 2014. Organismo: Concello de Teo Dependencia: Servizo de contratación.2. Obxecto do contrato: “SENDAS 2014. CACHEIRAS, CALO, RECESENDE, REIS, TEXEXE” 3. Orzamento: 160.972,91 €, sen IVE IVE: 33.804,31 € Total orzamento (IVE engadido): 194.777,22 € 4. Prazo de execución: 4 meses 5. Clasificación: Non se esixe 6. Garantía provisional: non se esixe 7. Garantía definitiva: 5% do importe de adxudicación do contrato (IVE excluído) 8. Procedemento de adxudicación: Procedemento aberto cun único criterio de valoración (factor prezo), de acordo co prego de cláusulas administrativas particulares aprobado por Resolución da Alcaldía de data 13 de xuño de 2014.9. Obtención de documentación e información: Concello de Teo. Travesía da Ramallosa, 38 – 15883 Teo (A Coruña). Teléfono: 981 815 700 Fax: 981 809 401 Prazo de de presentación: Poderán presentarse proposicións, de 9:00 a 13 horas, no prazo de 26 días naturais, contados a partir do seguinte ó da derradeira publicación do anuncio de licitación no BOP ou no Perfil do Contratante. Lugar de presentación: Concello de Teo. Rexistro Xeral. Travesía da Ramallosa, 38 – 15883 Teo (A Coruña) 11. Apertura de ofertas: Na Casa do Concello de Teo. A data de apertura publicarase no Perfil do Contratante.12. Gastos de anuncios: Os gastos derivados dos anuncios serán por conta do adxudicatario, ata o importe máximo de 500,00 €. Máis información na páxina web do Concello: www.concellodeteo.com Teo, 16 de xuño de 2014. O alcalde acctal., Rafael Sisto Edreira
27/06/2014 | Administración LocalMunicipal
Oroso
Desafectación de bens inmobles. Escolas unitarias

O 29/05/2014 o Pleno do Concello de Oroso aprobou inicialmente a desafectación dos seguintes bens inmobles, cualificándoos como bens patrimoniais: Ábrese un trámite de información pública por un prazo dun mes para que se poidan presentar reclamacións e su-xestións; de non habelas, elevarase automaticamente a definitivo o acordo que se aprobou inicialmente (artigo 8 do Real Decreto 1372/1986, do 13 de xuño, polo que se aproba o Regulamento de bens das entidades locais). Oroso, 11 de xuño de 2014 O alcalde, Manuel Miras Franqueira
27/06/2014 | Administración LocalMunicipal
Cambre
Notificación de expediente de orde de execución

Téndose intentada sen efecto a notificación da resolución da concelleira delegada da Área de Urbanismo e Medio Ambiente número 1819/2013, de data 27/11/2013, en relación co expediente de orde de execución número 21/139/11 e de conformidade co artigo 59.5 da Lei 30/1992, de réxime xurídico das administracións públicas e do procedemento administrativo común, procédese á súa práctica mediante anuncio no Boletín Oficial da Provincia para coñecemento dos interesados: Primeiro. –Iniciar expediente de orde de execución a don Marco Enrique Grun Campi por canto que na finca sita en Os Picardos, Anceis, con número de referencia catastral 15017A084000640000ME, detectáronse as seguintes deficiencias, de acordo co disposto polos arts.21 e ss. da Lei 3/2007, do 9 de abril, de prevención e defensa contra os incendios forestáis de Galicia: – A mesma presenta abundante maleza consistente en zarzas de máis de 2-3 metros de altura, puidendo constituir un risco para a propagación de incendios e insalubridade. Segundo. –Conceder audiencia aos interesados polo prazo de DEZ DÍAS para que realice as alegacións e presenten os documentos e xustificacións que estimen pertinentes, de acordo co Art.84 de la Lei de réxime xurídico e procedemento administrativo común. Esta resolución non pon fin á vía administrativa, e por tratarse dun acto de trámite non cabe recurso contra a mesma; todo isto de acordo cos artigos 107 e seguintes da Lei 30/1992, do 26 de novembro. Cambre, 18 de xuño de 2014. A concelleira delegada da Área de Urbanismo e Medio Ambiente P. D. (R. A. n.º 1000/2011, do 17 de xuño) Asdo.: Rocío Vila Díaz
27/06/2014 | Administración LocalMunicipal
Teo
Anuncio de licitación

Contratación mediante procedemento aberto cun único criterio de valoración (factor prezo), para a adxudicación da obra denominada “ACONDICIONAMENTO DE VIAIS EN GULDRÍS-SOLLÁNS E O SIXTO”, financiada pola Deputación Provincial da Coruña a través do Plan Provincial de cooperación ás obras e servizos de competencia municipal POS 2014. Organismo: Concello de Teo Dependencia: Servizo de contratación.2. Obxecto do contrato: “ACONDICIONAMENTO DE VIAIS EN GULDRÍS-SOLLÁNS E O SIXTO” 3. Orzamento: 67.065,11 €, sen IVE IVE: 14.083,67 € Total orzamento (IVE engadido): 81.148,78 € 4. Prazo de execución: 4 meses 5. Clasificación: Non se esixe 6. Garantía provisional: non se esixe 7. Garantía definitiva: 5% do importe de adxudicación do contrato (IVE excluído) 8. Procedemento de adxudicación: Procedemento aberto cun único criterio de valoración (factor prezo), de acordo co prego de cláusulas administrativas particulares aprobado por Resolución da Alcaldía de data 13 de xuño de 2014.9. Obtención de documentación e información: Concello de Teo. Travesía da Ramallosa, 38 – 15883 Teo (A Coruña). Teléfono: 981 815 700 Fax: 981 809 401 Prazo de de presentación: Poderán presentarse proposicións, de 9:00 a 13 horas, no prazo de 26 días naturais, contados a partir do seguinte ó da derradeira publicación do anuncio de licitación no BOP ou no Perfil do Contratante. Lugar de presentación: Concello de Teo. Rexistro Xeral. Travesía da Ramallosa, 38 – 15883 Teo (A Coruña) 11. Apertura de ofertas: Na Casa do Concello de Teo. A data de apertura publicarase no Perfil do Contratante.12. Gastos de anuncios: Os gastos derivados dos anuncios serán por conta do adxudicatario, ata o importe máximo de 500,00 €. Máis información na páxina web do Concello: www.concellodeteo.com Teo, 16 de xuño de 2014. O alcalde acctal., Rafael Sisto Edreira
27/06/2014 | Administración LocalMunicipal
Moeche
Aprobación inicial da modificación da Ordenanza nº 15 reguladora do prezo público pola prestación do servizo de axuda no fogar

O Pleno do Concello de Moeche, en sesión ordinaria celebrada o dia 18 de xuño de 2014 acordou a modificación da Ordenanza nº 15 reguladora do prezo público pola prestación do servizo de axuda no fogar. En cumprimento disposto nos artigos 49 e 70.2 da Lei 7/1985, de 2 de abril, Reguladora das Bases do Réxime Local, e o artigo 56 do Real Decreto Lexislativo 781/1986, de 18 de abril, polo que se aproba o Texto Refundido das disposicións legais vixentes en materia de Réxime Local, se somete o expediente a información pública polo prazo de trinta dias a contar desde o dia seguinte á inserción deste anuncio no Boletín Oficial da Provincia, para que os interesados podan examinar o expediente e presentar as reclamacións que estimen oportunas. Transcorrido dito prazo sen que se presenten reclamacións, o acordo considerarase aprobado definitivamente. En Moeche a 19 de xuño de 2014 O Alcalde, Asdo. Xulio Cribeiro Garcia
27/06/2014 | Administración LocalMunicipal
Teo
Delegación das funcións da Alcaldía

En data 5 de xuño de 2014 ditouse a resolución da Alcaldía que de seguido se transcribe: “De conformidade co previsto nos artigos 23.2 da Lei 7/85, do 2 de abril, reguladora das bases do réxime local, e artigos 44 e 47 do R. D. 2586/1986, do 28 de novembro, polo que se aproba o Regulamento de organización, funcionamento e réxime xurídico das entidades locais, pola presente e tendo previsto ausentarme do termo municipal os días 6, 9 e 10 de xuño de 2014, RESOLVO: Primeiro. –Delegar en D. Kevin Javier Willan Corbatera Garcia Hinojosa, como primeiro tenente de alcalde, a totalidade das funcións que corresponden á Alcaldía, os día 6, 9 e 10 de xuño de 2014. Segundo. –A delegación conferida poderá revocarse en calquera momento pola Alcaldía. Terceiro. –Notificar a presente resolución ó interesado e dar conta da mesma ao Pleno da Corporación na primeira sesión ordinaria que se celebre.” Teo, 13 de xuño de 2014. O alcalde acctal., Rafael Sisto Edreira
27/06/2014 | Administración LocalMunicipal
Bergondo
Secretaría
Prazas vacantes na Escola Infantil Municipal de Bergondo

Por parte desta Alcaldía ditouse a Resolución nº 609/2014, de data 23 de xuño, que transcrita literalmente di: Con data 20 de xuño de 2014, emitiuse un informe técnico polas técnicas municipais dos Servizos Sociais municipais referido ó proceso de matriculación e apertura dun prazo extraordinario de solicitude na Escola Infantil Municipal de Bergondo. No referido informe reflíctese o seguinte: Primeiro.- Que na aula de 3 meses a 1 ano formalizaron matrícula os seguintes menores: - Xiaoping El Mazini Burrial - Elisa Maria Antomas Sagospe - Miquela Bocanet Castelao - Vicente Israel Barbe Malle - Delia Pilar Landaberea Fernandez Espina Por outro lado, non formalizaron a matrícula Leonarda Maria Kiseleva Subiña e Malica Esquibel Pizzuto. Segundo.- Que na aula de 1-2 anos formalizaron matrícula os seguintes menores: - Remigio Selle Ipia - Sliman Gergova Romanova - Martin Federico Lencero Croci Nesta aula non formalizaron a matrícula Raul Armando Lister Bevan e Sebastian Alonso Katarzyna Baldovino. Terceiro.- Na aula de 2-3 anos contátase formalización de matrícula por parte de tódolos menores admitidos: - Maximiliano Alberto Castro Rial Lopez de Abechuco - Atilana Daimiel Turel - Francisco Valentin Martinez Caballero Birtwistle - Paula Vázquez Blas Cuarto.- En función dos puntos anteriores quedarían as seguintes prazas vacantes: - Na aula de 3 meses a 1 ano: 3 prazas de mañá ou escolar, mínimo 2 prazas de tarde* - Na aula de 1-2 anos: 3 prazas de mañá ou escolar, mínimo 7 prazas de tarde* - Na aula de 2-3 anos: 15 prazas de tarde *O nº de prazas en horario de tarde disponibles nas aulas de 0-1 e de 1-2 anos dependerá das solicitudes presentadas en xornada escolar. En base ó anteriormente exposto e en uso das facultades que me confire o artigo 21 da Lei 7/85 reguladora das bases de réxime local, RESOLVO Primeiro.- Abrir un prazo extraordinario para a solicitude das prazas vacantes na Escola Infantil Municipal de Bergondo de 10 días hábiles que se contarán a partires do seguinte ó da publicación desta resolución no BOP, tendo en conta que terán preferencia os menores nacidos que figuren na listaxe de reserva. Segundo.- A documentación que se deberá presentar xunto coa solicitude é a que figura no artigo 14. do Regulamento de Funcionamento e Organización que rexerá a prestación do servizo da Escola Infantil Municipal de Bergondo, publicado no BOP Nº 125 de 3 de xullo de 2012. Bergondo, 23 de xuño de 2014 A alcaldesa Alejandra Pérez Máquez
27/06/2014 | Administración LocalMunicipal
Teo
Anuncio de licitación

Contratación mediante procedemento aberto cun único criterio de valoración (factor prezo), para a adxudicación da obra denominada “ACONDICIONAMENTO DE VIAL EN CARBALLAL”, financiada pola Deputación Provincial da Coruña a través do Plan Provincial de cooperación ás obras e servizos de competencia municipal POS 2014. Organismo: Concello de Teo Dependencia: Servizo de contratación.2. Obxecto do contrato: “ACONDICIONAMENTO DE VIAL EN CARBALLAL” 3. Orzamento: 72.925,08 €, sen IVE IVE: 15.314,27 € Total orzamento (IVE engadido): 88.239,35 € 4. Prazo de execución: 4 meses 5. Clasificación: Non se esixe 6. Garantía provisional: non se esixe 7. Garantía definitiva: 5% do importe de adxudicación do contrato (IVE excluído) 8. Procedemento de adxudicación: Procedemento aberto cun único criterio de valoración (factor prezo), de acordo co prego de cláusulas administrativas particulares aprobado por Resolución da Alcaldía de data 13 de xuño de 2014.9. Obtención de documentación e información: Concello de Teo. Travesía da Ramallosa, 38 – 15883 Teo (A Coruña). Teléfono: 981 815 700 Fax: 981 809 401 Prazo de de presentación: Poderán presentarse proposicións, de 9:00 a 13 horas, no prazo de 26 días naturais, contados a partir do seguinte ó da derradeira publicación do anuncio de licitación no BOP ou no Perfil do Contratante. Lugar de presentación: Concello de Teo. Rexistro Xeral. Travesía da Ramallosa, 38 – 15883 Teo (A Coruña) 11. Apertura de ofertas: Na Casa do Concello de Teo. A data de apertura publicarase no Perfil do Contratante.12. Gastos de anuncios: Os gastos derivados dos anuncios serán por conta do adxudicatario, ata o importe máximo de 500,00 €. Máis información na páxina web do Concello: www.concellodeteo.com Teo, 16 de xuño de 2014. O alcalde acctal., Rafael Sisto Edreira
27/06/2014 | Administración LocalMunicipal
Santiago de Compostela
Urbanismo. Sección de Disciplina Urbanística
Notificación Decreto de concesión prazo de alegacións a D.ª María Ferreiro Iglesias e remisión copia dos escritos presentados ó Negociado de Licenzas de Obras. Expediente DIS/419/2013

A non ser posible a práctica de notificación de resolución ó interesado que mais abaixo se indica, por causas non imputables a esta administración, de conformidade co disposto nos artigos 59 e 61 da Lei 30/92, de 26 de novembro, de réxime xurídico das administracións públicas e do procedemento administrativo común, procede notificar a seguinte resolución medidante a súa publicación no Boletín Oficial da Provincia da Coruña e no taboleiro de anuncios do Concello de Santiago de Compostela por un período de DEZ DÍAS (10), transcorrido o mesmo, previa certificación de Secretaría, daráse por formalmente notificado. “A concelleira da Área de Desenvolvemento Urbano e Sostible, por delegación do alcalde, con data 11 de novembro de 2013, ditou un decreto coa seguinte parte resolutiva: “1. CONCEDER a dona María Ferreiro Iglesias un prazo de quince días, que se contará dende o día seguinte ao da recepción da notificación, para que presente alegacións, documentos e as xustificacións que estime pertinentes en relación ao exposto. Advírteselle que a non presentación en prazo de alegacións, documentos e/ou xustificacións determinará a desestimación da solicitude tendo en conta que segundo a documentación que consta no expediente 72/95/PAR a acción de execución do acordo da Comisión de Goberno do 13.05.1996 polo que se ordena a don Manuel Pardo Seco a derruba do construído ilegalmente na zona de patio da vivenda situada na rúa de Betanzos, núm.22, consistente na realización dunha ampliación para uso de vivenda, prescribiu.2. REMITIR ao Negociado de Obras copia dos escritos presentados por dona Amelia Angeles Allegrini Navais o 17.09.2013 e o 01.10.2013 aos efectos de informarlle sobre o estado da licenza de obras en tramitación (LIC/1302/2013) e co obxecto de obter copia dos documentos que constan no expediente, se procedese. Para calquera dúbida pode chamar ao teléfono 981 542 420 da Oficina de Información Urbanística, en horario de 9.00 a 14.00 horas, de luns a venres” Santiago de Compostela, 18 de xuño de 2014. A concelleira delegada da Área de Desenvolvemento Urbano e Sostible Leyes Reis Rodríguez (1.ª Tte. de alcalde – Decreto delegación 04.06.2014)
27/06/2014 | Administración LocalMunicipal
Oroso
Notificación a Youssef Khayrou. Baixa na escola infantil da Ulloa

EDICTO Notificación a JULIO MARCELO VARGHESE RUBIAL, Escola Infantil Ulloa, concello de Oroso Co obxecto de cumprir co que se preceptúa no artigo 59.5 da Lei 30/1992, do 26 de novembro, de réxime xurídico das administracións públicas e do procedemento administrativo común, en relación coa notificación do decreto de resolución do expediente de baixa na escola infantil da Ulloa xa que se intentou a notificación e non se puido realizar, procédese á súa práctica mediante o anuncio no Boletín Oficial da Provincia e no taboleiro de editos do Concello para coñecemento do interesado. De conformidade co artigo 61 da Lei 30/1992 publícase un estrato da resolución do 30/04/2014 polo que poderá comparecer na Secretaría do Concello de Oroso no prazo de 10 días desde a presente publicación para o coñecemento do contido íntegro e constancia de tal coñecemento. “SEGUNDO.–Logo de ver o informe de dona Josefina Pilar Jusue Boshnakov sobre a non asistencia do alumno Jonah De la Prada Nouini procedese a notificar a familia para o tramite de audiencia informándolles que este é un dos motivos de baixa na escola, en base ao artigo 18. d. Causas de baixa, no que se indica como unha delas “Falta de asistencia ao centro ou non uso dos servizos durante 15 días lectivos continuados ou 30 días alternos sen previo aviso nin causa xustificada., polo que logo de transcorrer o dito prazo darase a baixa definitiva”, Polo tanto daráselle un prazo de 10 días hábiles para realizar alegacións. Este prazo comezará o día seguinte da recepción da notificación.” RECURSOS Procedemento de ejecución de acto admintrativo firme. Este acordo constitúe un acto de trámite polo que pode formular cantas alegacións estime oportunas para a súa consideración na resolución que poña fin ao procedemento (artigo 107 da Lei 30/1992, do 26 de novembro, de réxime xurídico das administracións públicas e do procedemento administrativo común). Igualmente, se estima que o dito acto decide directa ou indirectamente o asunto de fondo, determina a imposibilidade de continuar o procedemento, produce indefensión ou prexuízo irreparable a dereitos e intereses lexítimos, pode interpoñer, no prazo dun mes a partir do día seguinte ao da súa notificación, un recurso potestativo de reposición, que terá que fundamentar en calquera dos motivos de nulidade ou anulabilidade previstos nos artigos 62 e 63 da dita Lei 30/1992. Todo iso sen prexuízo da realización de cantas accións estime oportunas na defensa dos seus intereses lexítimos. Oroso, 22 de maio de 2014. O ALCALDE-PRESIDENTE Manuel Mirás Franqueira
19/06/2014 | Administración LocalMunicipal
Culleredo
Economía, Facenda e Réxime Interior
Relación de aspirantes que superaron proceso selectivo. Asesor/a xurídico (persoal laboral fixo)

Relación de aspirantes que superaron proceso selectivo – Asesor/a xurídico (persoal laboral fixo) Por resolución da concelleira de Administración local e Cultura, do 03/06/2014, acordouse: “RESOLUCIÓN O tribunal do proceso selectivo para cubrir unha praza de asesor xurídico, consolidación emprego temporal (persoal laboral fixo), remite ao alcalde acta da reunión celebrada o día 06 de marzo de 2014 coa declaración do aspirante que superou o proceso selectivo. A base 7.5 das bases xerais para a selección de funcionarios de carreira e persoal laboral fixo aprobadas pola Xunta de Goberno Local en sesión de 01.10.2009 e publicadas no BOP núm.222, de 15.10.2009, establece que “O tribunal enviará ao alcalde proposta de resolución coa relación dos aspirantes que superaran o proceso selectivo, por orde de puntuación acadada. Esta proposta será elevada a definitiva por resolución da Alcaldía, que será publicada no Boletín Oficial da Provincia”. De acordo cos antecedentes e consideracións expostos: RESOLVO: Elevar a definitiva a relación de aspirantes que superaron o proceso selectivo para cubrir unha praza de asesor xurídico (persoal laboral fixo), de acordo co seguinte detalle: Contra esta resolución poderase interpoñer ante a Alcaldía-Presidencia reclamación en vía administrativa, anterior ao exercicio da acción contra a mesma fundada en dereito laboral. Unha vez que transcorra o prazo dun mes sen que se lle notificase resolución algunha, o traballador poderá considerar desestimada a reclamación para os efectos do exercicio da acción xudicial. Unha vez que se presente a reclamación, interromperanse os prazos para o exercicio das correspondentes accións xudiciais, prazos que volverán a contarse a partir da data en que se practicara a notificación ou, de ser o caso, desde que se entenda desestimada a reclamación polo transcurso do prazo para resolver. Non poderá deducirse a mesma pretensión ante a xurisdición laboral, en tanto non se resolva expresamente a reclamación ou o prazo para entendela desestimada polo transcurso do prazo, conforme ao artigo 121.2 da Lei 30/1992, de 26 de novembro, do réxime xurídico das administracións públicas e do procedemento administrativo común. En todo caso, poderá interpoñerse calquera outro recurso que estime conveniente en defensa dos seus intereses” Culleredo, 11 de xuño de 2014. Concelleira de Administración local e Cultura Heribert Cori Nielsen
19/06/2014 | Administración LocalMunicipal
Carral
Aprobación inicial do regulamento do servizo municipal de axuda no fogar do Concello de Carral

Logo de proceder, mediante acordo plenario adoptado na sesión extraordinaria realizada o 10 de xuño de 2014, á aprobación inicial do regulamento do servizo municipal de axuda no fogar do Concello de Carral, en cumprimento do establecido no artigo 49. b) da Lei 7/1985, do 2 de abril, reguladora das bases do réxime local, sométese o texto do regulamento aprobado inicialmente a información pública e audiencia ás persoas interesadas polo prazo de trinta días para a presentación de reclamacións e suxestións, mediante anuncios no taboleiro de edictos do Concello e no Boletín Oficial da Provincia da Coruña. Unha vez transcorrido tal periodo, someterase ao Pleno a resolución de todas as reclamacións e suxestións presentadas dentro de tal prazo, e o texto do regulamento, á súa aprobación definitiva. No caso de que non se tivese presentado ningunha reclamación ou suxestión, entenderase definitivamente adoptado o acordo até entón provisional. Carral, 11 de xuño de 2014 O ALCALDE José Luis Fernández Mouriño
19/06/2014 | Administración LocalMunicipal
Negreira
Formalización do contrato de xestión do servizo público, na súa modalidade de concesión, da piscina cuberta e climatizada municipal do Concello de Negreira

ANUNCIO FORMALIZACIÓN DE CONTRATO ADMINISTRATIVO DE XESTIÓN DO SERVIZO PÚBLICO, NA SÚA MODALIDADE DE CONCESIÓN, DA PISCINA CUBERTA E CLIMATIZADA MUNICIPAL DO CONCELLO DE NEGREIRA 1. Entidade adxudicadora. a) Organismo: Concello de Negreira. b) Dependencia que tramita o expediente: Secretaría. c) Dirección de internet do perfil do contratante: http://www.concellodenegreira.es2.Obxecto do contrato. a) Tipo: contrato de xestión de servizo público. b) Descrición: contrato administrativo de xestión do servizo público, na súa modalidade de concesión, da piscina cuberta e climatizada municipal do Concello de Negreira. c) Medio de publicación do anuncio de licitación: no perfil de contratante e no BOP de A Coruña. d) Data de publicación do anuncio de licitación: o 20 de marzo e 31 de marzo de 2014, respectivamente.3. Tramitación e procedemento. a) Tramitación: urxente. b) Procedemento: aberto.6. Formalización do contrato. a) Data de adxudicación: 29 de maio de 2014. b) Data da formalización do contrato: 4 de xuño de 2014. c) Contratista: “Autos Carballo, S. L. U.” (AUCASA). CIF B-15067416. d) Importe de adxudicación: O importe da adxudicación é o que se concreta na oferta económica presentada pola adxudicataria e que é a seguinte: – Investimento inicial: 47.961, 66 euros (IVE non incluído). – Aportación municipal: 37.995 euros, no primeiro ano natural. Negreira, 5 de xuño de 2014. Alcalde-presidente Juan J. Jhon Jaime Gnaoui Payret
19/06/2014 | Administración LocalMunicipal
San Sadurniño
Conta xeral 2013

Formulada e rendida a Conta Xeral deste Concello correspondente ó exercicio de 2013, e dictaminada favorablemente pola comisión informativa competente, sométese a información pública polo prazo de quince días, contados desde o seguinte ó da publicación do presente anuncio no Boletín Oficial da Provincia. Durante ese prazo e oito días máis, os interesados poderán presentar as reclamacións, reparos ou observacións que estimen oportunos, de conformidade co establecido no artigo 212 do Real Decreto Lexislativo 2/2004, de 5 de marzo, polo que se aproba o texto refundido da Lei Reguladora das Facendas Locais. San Sadurniño, 12 de xuño de 2014. O Alcalde, Secundino García Casal.
19/06/2014 | Administración LocalMunicipal
Ferrol
Unidade de Contratación
Anuncio de formalización do contrato correspondente ás obras de “Reurbanización da Praza de Sartaña” (Expte.: AV 03004 13/53)

a) Organismo: Concello de Ferrol b) Dependencia que tramita o expediente: Unidade de Contratación. c) Número de expediente: AV 03004 13/53 d) Dirección de Internet do perfil do contratante: http://www.ferrol.es (Sede electrónica/Perfil do contratante) a) Tipo: contrato de obras b) Descrición: execución das obras correspondentes ao “Proxecto de reurbanización da Praza de Sartaña”. a) Tramitación: ordinaria b) Procedemento: aberto con pluralidade de criterios de valoración 4. Valor estimado do contrato: 369.684,37 euros (importe sen IVE) 5. Presuposto base de licitación. Importe neto: 369.684,37 euros. Importe total: 447.318,09 euros (incluído o 21% de IVE). a) Data de adxudicación: 19/05/2014 b) Data de formalización do contrato: 29/05/2014 c) Contratista: Construmax de Contratas, S. L. d) Importe ou canon de adxudicación: Importe neto: 313.862,03 euros. Importe total: 379.773,06 euros (incluído o 21% de IVE). e) Vantaxes da oferta adxudicataria: As que constan no acordo de adxudicación publicado no Perfil do Contratante. Ferrol, 4 de xuño de 2014 Concelleiro delegado de Urbanismo, Infraestruturas e Contratación, Asdo.: Guillermo Evia Pérez
19/06/2014 | Administración LocalMunicipal
Zas
Anuncio de baixa de menores no padrón de habitantes municipal

EDICTO Padrón de habitantes Conforme o procedemento do art.72 do Regulamento de Poboación e Demarcación Territorial das Entidades Locais, no Servizo de Estadística estanse instruíndo o expediente de baixa de oficio no padrón municipal de habitantes das persoas menores de idade relacionadas na lista que se adxunta. Resultando fallido o intento de notificación persoal dos interesados, procede, de conformidade co previsto no art.59.5 e 61 da Lei 30/1992, de 26 de novembro, do Réxime Xurídico das Administracións Públicas e do Procedemento Administrativo Común, a publicación do presente anuncio a fin de que no prazo de quince días, contados dende o seguiente a súa publicación, os representantes legais dos interesados nos procedementos poidan comparecer no Servizo de Estadística, sito no Concello, para o seu coñecemento e constancia do contido íntegro do expediente que se indica e, no seu caso, formular as alegacións e xustificacións que se estimen oportunas o interpoñer os recursos procedentes. Zas, 03 de xuño de 2014. O ALCALDE MANUEL MUIÑO ESPASANDÍN
19/06/2014 | Administración LocalMunicipal
Mugardos
Anuncio de apercibimento e execución subsidiaria a herdeiros de Teresa Cal Maceiras

Logo de terlle apercibido dun expediente de orde de execución por razóns de salubridade, seguridade e ornato público a herdeiros de Anne Elizabeth Martin Serrano Fkihi mediante a resolución da alcaldía 401/2014 de data 30/04/2014. Ao non poderse realizar a notificación persoal da citada resolución a herdeiros de Anne Elizabeth Martin Serrano Fkihi, mediante este anuncio, e ao abeiro do disposto no artigo 59.5 da Lei 30/1992, do 26 de novembro, de réxime xurídico das administracións públicas e do procedemento administrativo común (LRXPAC), notifícaselle ao interesado a devandita incoación de expediente. Tendo en conta que en atención ao artigo 61 da LRXPAC, o acto non se publica na súa integridade, fáiselles saber ao interesado que o texto íntegro da incoación que se notifica está ao seu dispor no Departamento de Servizos Sociais do Concello de Mugardos, sito no 2º andar do edificio do Concello, Avda. de Galicia núm.45, Mugardos, para a súa consulta, no prazo de dez (10) días hábiles, que se contarán dende o día seguinte ao da publicación deste anuncio. Transcorrido o devandito prazo, a notificación entenderase producida. Para que conste e lle sirva de notificación ao citado interesado, en cumprimento do disposto no artigo 59.5 da antedita Lei 30/1992, do 26 de novembro, expido e asino o presente anuncio. Mugardos, 12 de xuño de 2014 O alcalde Xosé Fernández Barcia
19/06/2014 | Administración Autonómica
Xunta de Galicia
Consellería de Economía e Industria
Xefatura Territorial da Coruña
Servizo de Enerxía e Minas
Resolución do 10 de xuño de 2014, da Xefatura Territorial da Consellería de Economía e Industria da Coruña, pola que se autoriza unha instalación eléctrica no concello de Dodro (expediente IN407A 2013/181-1)

Resolución do 10 de xuño de 2014, da Xefatura Territorial da Consellería de Economía e Industria da Coruña, pola que se autoriza administrativamente e se aproba o proxecto de execución dunha instalación eléctrica no concello de Dodro (expediente IN407A 2013/181) Visto o expediente para outorgamento de autorización administrativa e de aprobación do proxecto de execución da instalación eléctrica que a seguir se cita: Solicitante: Unión Fenosa Distribución, S. A. Domicilio social: avda. de Arteixo, 171, 15007 - A Coruña. Denominación: LMTA derivada ó CT Rialiño. Situación: Concello de Dodro. Características técnicas: Liña eléctrica de media tensión aérea a 20 kV, cunha lonxitude de 0,017 km, coa orixe no apoio proxectado n.º 17/bis na LMTA derivada ó CT Rialiño (expediente 432/2003), condutor tipo 56/54,6 mm 2 e final no apoio n.º 18 do CT Rialiño. Cumpridos os trámites ordenados na Lei 54/1997, do 27 de novembro (BOE n.º 285), do sector eléctrico, e no título VII, capítulo II, do Real decreto 1955/2000, do 1 de decembro (BOE n.º 310), polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica, esta Xefatura Territorial resolve: Autorizar e aprobar o proxecto de execución da dita instalación, cuxas características se axustarán en todas as súas partes ás que figuran nel e ás condicións técnicas e de seguridade establecidas nos regulamentos de aplicación. Esta instalación está previsto que se execute nun prazo dun ano, contado a partir da data da última autorización administrativa necesaria. Esta autorización outórgase sen prexuízo das concesións e autorizacións que sexan necesarias, de acordo con outras disposicións que resulten aplicables e, en especial, as relativas á ordenación do territorio e ao medio. Contra esta resolución, que non é definitiva en vía administrativa, cabe interpor recurso de alzada ante o conselleiro de Economía e Industria no prazo dun mes, contado a partir do día seguinte ao da súa notificación ou publicación nos termos establecidos nos artigos 107, 110, 114 e 115 da lei 30/1992, do 26 de novembro, de réxime xurídico das administracións públicas e do procedemento administrativo común (modificada pola lei 4/1999, do 13 de xaneiro), sen prexuízo de que os interesados poidan interpor calquera outro recurso que se considere pertinente. A Coruña, 10 de xuño de 2014. O xefe territorial Isidoro Martínez Arca